Toora käsud kehtivad veel tänagi,
kuid ainult Jeesuse õpetuse kohaselt.
Gershon Nerel - "Iisrael Jumala plaanis".
Meil on kolm patriarhi ja neli matriarhi.
Jaakobil oli kaks naist, kes on seo- tud Jumala plaaniga Iisraeli jaoks.
Ka Aabrahamil oli lisaks Saarale veel naisi,
kui nemad ei ole seotud selle Jumala plaaniga.
Seepärast on meil kolm patriarhi ja neli matriarhi.
Ainult nemad on seotud selle Jumala erilise plaaniga Iisraeli jaoks.
Neil on oluline roll - Saaral, Rebekal, Leal ja Raahelil.
Neil kõigil on midagi ühist - ükski neist ei saanud lapsi automaatselt.
Saara, Rebeka, Lea ja Raahel olid teatud eluperioodil viljatud.
Nende lapsekoda oli suletud ja Jumal pidi selle avama.
Saara oli viljatu peaagu kogu elu.
Ka Rebeka oli viljatu.
1. Moosese raamatu 25. peatükis loeme, et Iisak oli 40-aastane
ja ta pidi paluma Issandat, kuna tema naine Rebeka oli viljatu.
Jumal kuulis Iisaki palvet ja avas Rebeka lapsekoja
ning ta sai käima peale kaksikutega.
Nii et Jumal otsustas sekkuda nende naiste ellu ja avas nende lapsekojad?
Jumal pidi sekkuma nende ellu.
See on võrdpilt, mis näitab, et Issand on elu valitseja.
Issandal on võim raseduse üle.
Näeme Vanas Testamendis jumalikku rasedust
ja see on võrdpilt, mis viitab ka Jeesuse emale Maarjale.
Ka tema jäi ime läbi rasedaks.
Kas matriarhide ja patriarhide inimloomus
kõigi oma nõrkuste ja vigadega takistas kuidagi Jumala plaani?
Pühakiri räägib, et nii patriarhid kui matriarhid olid inimesed
nagu meiegi - igaühel omad vead, nõrkused ja eksimused.
Näiteks Raahel oli väga kade oma õe Lea peale.
Miks? Ta ei saanud sünnitada nagu Lea.
Aga see ei takistanud Jumalat neid kasutamast.
Ka Aabraham tegi vigaseid otsuseid.
Oluline on, et nad olid valmis laskma Issandal end kasutada.
Nad andsid oma elud Issandale ning Tema võis neid juhtida ja vormida
vastavalt Oma plaanile Iisraeli jaoks.
Matriarhidega on seotud ka küsimus,
kumma soo läbi loetakse juutide põlvnemist?
Vanas Testamendis näeme, et järglaste liin kulgeb isa kaudu.
Isa määrab lapse loomuse ja millise rahva juurde ta kuulub.
Aga see muutus hiljem.
Mis tähendab hiljem?
Rahvusliku kuuluvuse määramine isa kaudu, nagu Piibli ajal, muutus.
Rabinistlik judaism muutis selle printsiibi keskajal
ja vastsündinu juudi päritolu hakati määrama ema kaudu,
mitte isa kaudu nagu piibellikel aegadel Vanas Testamendis.
Kas see on kõigile teada,
et rabinistlik judaism tahtis seda traditsiooni muuta?
Nad muutsid selle, kuna arvasid,
et juutlust saab selgemini määrata ema järgi.
Ka Iisraeli riik otsustab rabinistliku reegli järgi.
Kus räägib Piibel sellest, et päritolu peaks isa kaudu määrama?
Isa kaudu kulgevat päritolu näeme näiteks Moosese puhul.
Mooses abiellus mustanahalise naise Sipporaga, kes ei olnud juut.
Ta ühines Moosesega ja otsustas ühineda ka juudi rahvaga.
Moosese kaks poega olid juudid.
Kuna Sippora tahtis ühineda juudi rahvaga,
siis poegade päritolu otsustati isa kaudu.
Teine näide on moablane Rutt.
Rutt abiellus Boazega Petlemmas.
Ta ei olnud juut ega pöördunud ametlikult judaismi.
Piisas vaid tema usust ja soovist ühineda Iisraeli rahva ja Jumalaga
ning tema solidaarsusest Iisraeliga.
Kuidas määratletakse juutlust kaasaegses Iisraeli riigis?
1948. aastal rajatud kaasaegse Iisraeli riigi seadus ütleb selgelt,
et juut on see, kes on sündinud juudi päritolu emast,
või see, kes on pöördunud ametlikult judaismi.
Kaasaegne Iisraeli riik ei järgi Vana Testamendi printsiipi,
kus juutlust määrati isa kaudu, vaid rabinistlikku printsiipi.
Ka Iisraeli sekulaarne Ülemkohus, mis tõlgitseb Iisraeli
seadusandlust, järgib rabinistliku süsteemi religioosset reeglit,
mille kohaselt määratakse juutide päritolu ema, mitte isa kaudu.
Lähme tagasi matriarhide juurde.
Mida võib nende lugudest õppida abikaasa valiku kohta?
Abikaasa või konkreetse naise leidmine ja valik, kellega abielluda,
kelle kaudu teostus Jumala plaan, on 1. Moosese raamatus väga selge.
Naistel oli koos oma meestega oluline osa Jumala plaanis.
Aabraham näiteks nõudis, et Rebeka jätaks oma isakodu
ja ühineks Iisakiga.
Ka Jaakob oli meelepärane oma vanematele,
kui abiellus naistega, kes olid valmis temaga ühinema.
See on eeskuju ka tänapäeva Uue Testamendi usklikele,
kes peaksid valima oma abikaasad nii,
et nood aitaksid neil oma elus Jumala plaani ellu viia.
Mis on ühist matriarhidel ja patriarhidel?
Ühine on nende valmisolek kuuletuda Jumala juhtimisele
ning täita Jumala tõotust ja lepingut.
Näeme seda lepingu- ja tõotuse liini Iisraelile,
mis keskenduvad konkreetsele maatükile siin Iisraelis.
See peegeldub mehe ja naise liidus,
kes viivad ühiselt ellu Jumala lepingu ja tõotuse plaani.
Toimetaja: Hanna Tischer
Eestikeelne tõlge: Monika Jaaguri